L 71/12
ET
Euroopa Liidu Teataja
9.3.2023
(4)
Pärast Euroopa Parlamendi ja nõukogu määruse (EÜ) nr 853/2004 (4) hiljutist muutmist (5) kuuluvad kõrgrafineeritud toodete hulka ka rasva derivaadid ning toidu lõhna- ja maitseained, millele on antud luba vastavalt Euroopa Parlamendi ja nõukogu määrusele (EÜ) nr 1334/2008, (6) tingimusel et neid on töödeldud viisil, millega ei kaasne ohtu inimeste ja loomade tervisele.
Rakendusmäärust (EL) 2021/405 tuleks muuta, et see oleks eespool nimetatud muudatusega kooskõlas.
(5)
Aserbaidžaan on esitanud kontrollikava, mis hõlmab kalamarja ja kaaviari.
Kõnealune kava annab piisavad tagatised ja seetõttu tuleks see heaks kiita.
(6)
Liibanon on esitanud kontrollikava, mis hõlmab mett.
Kõnealune kava annab piisavad tagatised ja seetõttu tuleks see heaks kiita.
(7)
Mani saar on kantud rakendusmääruse (EL) 2021/405 -I lisa tabelisse seoses lamba- ja kitseliha ekspordiga liitu.
Mani saar teatas aga komisjonile, et ei ole enam huvitatud kitseliha eksportimisest liitu.
Seepärast peaks rakendusmääruse (EL) 2021/405 -I lisas esitatud tabelis olev Mani saart käsitlev kanne lamba- ja kitseliha kohta hõlmama ainult lambaliha.
(8)
Jaapan on kantud rakendusmääruse (EL) 2021/405 -I lisa tabelisse seoses sealiha ekspordiga liitu.
Jaapan teatas aga komisjonile, et ei ole enam huvitatud sealiha kontrollikava esitamisest, vaid kavatseb kasutada ainult sealiha, mis on pärit kas liikmesriikidest või sellistest kolmandatest riikidest, kust on lubatud niisuguseid tooteid liitu tuua.
Seepärast tuleks rakendusmääruse (EL) 2021/405 -I lisas Jaapanit käsitlevat kannet sealiha kohta vastavalt kohandada.
(9)
Ühendkuningriik on kantud rakendusmääruse (EL) 2021/405 -I lisa tabelisse seoses küülikuliha ekspordiga liitu.
Ühendkuningriik teatas aga komisjonile, et ei ole enam huvitatud küülikuliha kontrollikava esitamisest, vaid kavatseb kasutada ainult küülikuliha, mis on pärit kas liikmesriikidest või sellistest kolmandatest riikidest, kust on lubatud niisuguseid tooteid liitu tuua.
Seepärast tuleks rakendusmääruse (EL) 2021/405 -I lisas Ühendkuningriiki käsitlevat kannet küülikuliha kohta vastavalt kohandada.
(10)
Tai ei ole esitanud komisjonile piima kontrollikava.
Tai on siiski esitanud tagatised kasutada üksnes piima, mis on pärit kas liikmesriikidest või sellistest kolmandatest, kust on lubatud piima liitu tuua.
Samuti on ta komisjonile teatanud, et sellise liitu eksporditava piima puhul ei piirduta töödeldud piimatooteid sisaldavate liittoodetega.
Seepärast tuleks rakendusmääruse (EL) 2021/405 -I lisas Taid käsitlevat kannet piima kohta vastavalt kohandada.
(11)
Ameerika Ühendriigid on esitanud kontrollikava, mis hõlmab kestasid.
Kõnealune kava annab piisavad tagatised ja seetõttu tuleks see heaks kiita.
(12)
Rwanda on praegu kantud rakendusmääruse (EL) 2021/405 -I lisa tabelisse seoses meega ning Colombia ja Süüria seoses kestadega.
Kuna need kolmandad riigid ei ole esitanud komisjonile vastavate toodete kohta kavasid, tuleks nimetatud kanded kõnealuse lisa tabelist välja jätta.
(13)
Moldova esitas munakanade karjade salmonella kontrolliprogrammi, et saada kooskõlas rakendusmääruse (EL) 2021/405 artikliga 7 luba A-klassi munade toomiseks liitu.
Komisjon hindas selle kontrolliprogrammi rahuldavaks.
Euroopa Parlamendi ja nõukogu määruse (EÜ) nr 2160/2003 (7) artikli 10 lõike 6 kohaste salmonella kontrolli nõuete täitmist kontrolliti komisjoni poolt 2022. aasta aprillis tehtud auditi (8) käigus kaks korda.
Seepärast tuleks Moldoval lubada liitu tuua A-klassi mune.
(4) Euroopa Parlamendi ja nõukogu 29. aprilli 2004. aasta määrus (EÜ) nr 853/2004, millega sätestatakse loomset päritolu toidu hügieeni erireeglid (ELT L 139, 30.4.2004, lk 55).
(5) Komisjoni 9. septembri 2022. aasta delegeeritud määrus (EL) 2022/2258, millega muudetakse ja parandatakse loomset päritolu toidu hügieeni erieeskirju käsitleva Euroopa Parlamendi ja nõukogu määruse (EÜ) nr 853/2004 III lisa seoses kalandustoodete, munade ja teatavate kõrgrafineeritud toodetega ning muudetakse komisjoni delegeeritud määrust (EL) 2019/624 seoses teatavate kahepoolmeliste karploomadega (ELT L 299, 18.11.2022, lk 5).
(6) Euroopa Parlamendi ja nõukogu 16. detsembri 2008. aasta määrus (EÜ) nr 1334/2008, mis käsitleb toiduainetes kasutatavaid lõhna- ja maitseaineid ning teatavaid lõhna- ja maitseomadustega toidu koostisosi ning millega muudetakse nõukogu määrust (EMÜ) nr 1601/91, määrusi (EÜ) nr 2232/96 ja (EÜ) nr 110/2008 ning direktiivi 2000/13/EÜ (ELT L 354, 31.12.2008, lk 34).
(7) Euroopa Parlamendi ja nõukogu 17. novembri 2003. aasta määrus (EÜ) nr 2160/2003 salmonella ja teiste konkreetsete toidupõhiste zoonootilise toimega mõjurite kontrolli kohta (ELT L 325, 12.12.2003, lk 1).
(8) DG(SANTE)2021-7268 – lõpparuanne aadressil https://ec.europa.eu/food/audits-analysis/audit-report/details/4533